หนูเป็นตุ่ม1ที่เเคมอวัยวเพศไม่ใหญ่เเละไม่เล็กมากคล้ายๆสิวเเตาไม่มีหัวเเละใหญ่กว่าสิวนิดหย่อยกดเเล้วเจ็บๆมีขนอยู่ล้อมรอบๆที่เป็นตุ่ม มันคืออะไรคะตุ่มๆนี้ มันเกิดจากอะไรคะ มันอันตรายไหม ทำอย่างไรถึงจะหายคะ
สวัสดีค่ะ ตุ่มที่บริเวณแคมดังกล่าว อาจเป็น1. เป็นถุงน้ำที่เกิดจากการอุดตันของต่อมบาร์โธลิน โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน หากเกิดการอักเสบติดเชื้อ อาจกลายเป็นฝีหนองได้ ทำให้มีอาการเจ็บและปวดขณะมีเพศสัมพันธ์ ตอนเดิน นั่ง หรือเคลื่อนไหวร่างกาย นอกจากนี้อาจเกิดจากเนื้องอกของต่อมเอง เรียกว่า Bartholin's gland tumor2. เป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's gland3. เป็นต่อมไขมัน (fordyce spot) จะเห็นเป็นตุมเล็กๆ สีขาวหรือสีขาวเหลือง ไม่จัดเป็นโรคและไม่ทำให้เกิดอาการ พบได้ตั้งแต่บริเวณแคมเล็ก ปากช่องคลอดและในช่องคลอด4. ขนคุด จะเห็นเป็นตุ่มเล็กๆ ที่มีขนอยู่ภายใน ทำให้มีอาการเจ็บหรือเจ็บๆ คันได้5. หูดหงอนไก่ เกิดจากการติดเชื้อ human papilloma virus ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ ซึ่งจะเริ่มจากรอยโรคเล็กๆ แล้วขยายจนมีลักษณะคล้ายหงอนไก่หรือดอกกะหล่ำ อาจพบจุดเดียวหรือหลายจุด มักไม่มีอาการ แต่อาจทำให้เกิดอาการคัน แสบ หรือเจ็บได้ขณะมีเพศสัมพันธ์6. เริมที่อวัยวะเพศ แต่จะเห็นเป็นตุ่มน้ำใส มีอาการเจ็บปวด หรือแสบ หลังจากนั้นตุ่มจะแตกออกเป็นแผล7. หากพบที่ช่องคลอด อาจเป็นติ่งเนื้องอกธรรมดา ซึ่งมีหลายชนิด เช่น (ไม่มีชื่อภาษาไทย) fibroepithelial polyp, tubulosquamous polyp, squamous papilloma, Mullerian papilloma, villous adenoma เป็นต้น หรือเป็นซีสต์ของผนังช่องคลอดที่อาจดันจนเห็นออกมาเป็นตุ่ม เช่น Mullerian cyst รวมไปถึงการเจริญที่ผิดปกติของเนื้อเยื่อของผนังช่องคลอด เช่น endocervicosis endometriosis (เยื่อบุโพรงมดลูกมาเจริญผิดที่) melanocytic nevus (ไฝ) เป็นต้นจากลักษณะของตุ่มที่ เป็นอยู่ คือการพบมีขนอยู่รอบๆ น่าจะเกิดจากการเป็นขนคุดได้ ซึ่งหากมีขนาดเล็กและมีเพียง 1 ตุ่ม สามารถที่จะหายเองได้ หรืออาจใช้การประคบรอ้น หรือนั่งแช่ในน้ำอุ่นช่วย และหลีกเลี่ยงการไปแกะหรือเกา และห้ามถอน ขนที่อยู่รอบๆ ออก อย่างไรก็ตาม หากตุ่มไม่หายไป มีขนาดใหญ่ขึ้น หรือมีอาการเจ็บและปวดมากขึ้น หรือกลายเป็นหนอง แนะนให้ไปพบสูติ-นรีแพทย์เพื่อตรวจค่ะ